REPUBLIKA HRVATSKA

ŽUPANIJA SISAČKO-MOSLAVAČKA

GRAD KUTINA

OSNOVNA ŠKOLA ZVONIMIRA FRANKA

KUTINA, S. S. KRANJČEVIĆA 2

**IZMJENE I DOPUNE STATUTA**

**OSNOVNE ŠKOLE ZVONIMIRA FRANKA, KUTINA**

Na temelju članka 54. stavka 1. Zakona o ustanovama (NN 76./93., 29.797., 47./99 i 35./08.), članka 98. stavka 3. Zakona o odgoju i obrazovanju u osnovnoj i srednjoj školi (NN, broj 87./08., 86./09., 92./10, 105./10., 90./11., 5./12.,16./12., 86./12., 126/12., 94./13. i 152./14.) te članka 41. Statuta Osnovne škole Zvonimira Franka, Kutina, Školski odbor Osnovne škole Zvonimira Franka, Kutina uz prethodnu suglasnost Grada Kutine, KLASA: 021-01/15-01/5, URBROJ: 2176/03-02/01-15-25-12b od 17. prosinca 2015. godine, na sjednici održanoj 8. siječnja 2016. godine, donosi

**IZMJENE I DOPUNE STATUTA**

**OSNOVNE ŠKOLE ZVONIMIRA FRANKA, KUTINA**

Članak 1.

U Statutu OŠ Zvonimira Franka, Kutina (KLASA: 003-02/15-01/01, URBROJ: 2176-31-05-15-01) koji je stupio na snagu dana 28. travnja 2015. godine, članak 131. mijenja se i glasi:

„Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 3 radna dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* u hitnim slučajevima usmeno od učitelja za izostanak s njegova sata, najkasnije neposredno prije početka sata
* razrednika za izostanak do 3 radna dana uz pisani zahtjev razredniku za izostanak, najkasnije 3 dana prije nastanka izostanka
* ravnatelja za izostanak do 7 radnih dana uz pisani zahtjev ravnatelju za izostanak, najkasnije 5 dana prije izostanka
* Učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.

Tijekom nastavne godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.

Izostanak s nastave iz stavka 3. ovog članka roditelj odnosno skrbnik dužan je opravdati najkasnije u roku od 3 dana nakon povratka učenika na nastavu.“

Članak 2.

Članak 133. briše se.

Članak 3.

U članku 138. riječi „od završetka nastavne godine“ brišu se.

Članak 4.

Članak 154. mijenja se i glasi:

„Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera“.

Članak 5.

Članak 162. mijenja se i glasi:

„Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 8 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku.“

Članak 6.

Članci 163. do 176. brišu se.

Članak 7.

Izmjene i dopune ovog Statuta stupaju na snagu osmoga dana od dana objave na oglasnoj ploči Škole.

Kutina, 8.1.2016.

KLASA: 003-02/15-01/01

URBROJ: 2176-31-05-16-09

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_

/Ivanka Malnar/

Izmjene i dopune ovoga Statuta objavljene su na oglasnoj ploči Škole 8.1.2016, a stupile

su na snagu 18.1.2016.

Ravnatelj škole:

\_\_\_\_\_\_\_\_\_\_\_\_\_\_\_\_\_\_

/Dario Duda, prof.